Liverpūles katedrāle

Liverpūles katedrāle (angļu: Liverpool Cathedral) jeb Kristus katedrāles baznīca Liverpūlē (angļu: Cathedral Church of Christ in Liverpool) ir anglikāņu katedrāle, kas atrodas Anglijas rietumos, Liverpūles pilsētā. Tā ir 1880. gadā dibinātās Liverpūles diecēzes galvenā baznīca. Katedrāle ir lielākā reliģiskā būve Lielbritānijā. Katedrāle celta no 1904. līdz 1978. gadam pēc Džailsa Gilberta Skota (Giles Gilbert Scott, 1880—1960) projekta. Katedrāle iesvētīta 1924. gadā. Džailss Gilberts Skots ir veidojis arī klasisko, sarkano angļu telefona būdiņas dizainu, tāpēc viena no tām atrodas katedrālē. Katedrāles Marijas kapelas (Lady chapel) vitrāžās attēlotas daudzas angļu vēsturē pazīstamas sievietes. Ārējās saites Oficiālā tīmekļa vietne Vikikrātuvē par šo tēmu ir pieejami multivides faili. Skatīt: Liverpūles katedrāle. Encyclopædia Britannica raksts (angliski)